Mona Saudi

Mona Saudi (Amman, Jordania, 1945eko urriaren 1a - 2022ko otsailaren 16a) jordaniar eskultorea zen..

Beirutera joan zen, eta, gero, Parisko Arte Ederren Goi Eskola Nazionalean ikasi zuen. Eskulturan eman zuen bere burua ezagutzera. Matthew Tellerren arabera, Jordaniako artistarik ezagunena da atzerrian.

 Biografia eta ibilbidea 

 Gaztaroa 
Mona Saudi 1945eko urriaren 1ean jaio zen, Ammanen (Jordania).. Nymphaeum-etik -antzinako komun publiko erromatarrak, zeina baita bere joko-zelai pribilegiatua- hurbil dagoen auzo batean hazi zen. Gune historiko horren berehalako hurbiltasunak Jordaniako antzinako ondare artistikoarekiko errespetu sakona eman zion, eta bere eskulturentzako inspirazio iturri izan zen..

Nerabe zela, Ammanen hazi zen Mona Saudi. Beirutera (garai hartan, eszena artistiko arabiarraren erdigunea) bizitzera joan beharra sentitu zuen, denbora osoko artista izateko. 17 urte zituela, etxetik ihes egin eta taxi bat hartu zuen Beirutera.. Geroago esan zuen aitaren baimenik gabe alde egin zuela etxetik, bere familian emakumeek ez zutelako unibertsitatera joateko eskubiderik..

 Beirut, Paris, debut artistikoa 
Beiruten, eragin handiko artista, poeta eta intelektualekin bildu zen Mona Saudi, hala nola Adonis poeta, Paul Guiragossian eta Michel Basbous, eta haien harremanen zirkuluan sartu zen.. Lehen erakusketa artistikoa Beiruteko kafetegi batean egin zuen. Erakusketa hark eta bertatik atera zuen diruak Parisera bidaiatzeko txartel bat erosteko adina diru eman zioten.

Parisko Arte Ederren Goi Eskola Nazionalean eman zuen izena, eta 1973an lortu zuen diploma.. Parisen, harriaz maitemindu zen bere eskulturaren material pribilegiatu gisa, eta, harrezkero, hura erabiltzen hasi zen..

Géométrie de l'esprit obra Arabiar Munduko Institutuaren atarian dago, 1987an inauguratu zenetik, Jordaniako Erresumak eskainia.

Mona Saudik batez ere harrian egin zuen eskultura, eta mundu osoko harriak erabiltzen ditu bere eskulturak egiteko.. Bere herrialdetik kanpo, Mona Saudi Jordaniako artistarik ezagunena kontsideratua izan zen 2002an. Bere gaiek hazkuntza eta sorkuntza gaiak aztertzen dituzte.

 Obrak 

 Idazlanak 

 Mère / Terre, 1965.
 En temps de guerre: les enfants témoignent, 1970..
 La Graine, 2007.

 Erakusketa pertsonalak 

 Galerie Vercamer, Paris, 1971
 , Beirut, 1973
 Galerie Contemporaine, Beirut, 1975
 Galerie Elissar, Beirut, 1981
 Galerie Épreuve d'Artiste, Beirut, 1982
 Galerie d'art Alia, Amman, Jordanie, 1983
 Galerie Al-Salmieh, Koweït, Koweït, 1985
 Galerie 50 × 70, Beyrouth, Libano, 1992.
 Galerie d'art Al-Balkaa, Fuheis, Jordania, 1992
 Croissance, jade jordanien,  2002.
 , EAU, 2015.
 Sculptures et œuvres sur papier, 1995-2017, Galerie Saleh Barakat, Beirut, 2017.
 Poésie et forme, Sharjah Art Museum, 2018.

 Erakusketa kolektiboak 

 Lumières du Liban, Institut du monde arabe, Paris, 2021
 Art palestinien, Musée oriental, Mosku, 1979.
 Exposition Internationale pour la Palestine – Beirut, 1978
 Art contemporain arabe, Londres, 1983
 Art contemporain arabe, Paris, 1987
 Art contemporain jordanien, Ontario, Kanada, 1991
 Atelier Art Public, Paris, 1993
 Musée national des femmes dans les arts, Washington, 1994
 , 1994

 Erreferentziak 

 Bibliografia 

 (en) Matthew Teller, Jordan, Rough Guides (en), 2002 (ISBN 978-1-85828-740-9, lire en ligne), p. 425.

 Kanpo estekak 

Kategoria:Beiruten hildakoak
Kategoria:XXI. mendeko eskultoreak
Kategoria:XX. mendeko eskultoreak
Kategoria:Jordaniako eskultoreak
Kategoria:Emakume eskultoreak
Kategoria:Beirutarrak